16. trolejbusu maršruts (Rīga)
16. trolejbusu maršruts ir Rīgas sabiedriskā transporta trolejbusu maršruts, kas kursē no Šmerļa līdz Pļavniekiem. 16. trolejbusu maršruts ir vienīgais Rīgas trolejbusu maršruts, kurš nebrauc uz Rīgas centru. 16. trolejbusu maršruta kopējais garums ir 21,140 km. Virziena Šmerlis — Pļavnieki kopējais garums ir 10,808 km, bet virziena Pļavnieki — Šmerlis kopējais garums ir 10,332 km. Darbdienās pa 16. trolejbusu maršrutu kursē 6 trolejbusi, bet brīvdienās — tikai 3 trolejbusi. 16. trolejbusu maršrutu apkalpo RP SIA "Rīgas satiksme" 1. trolejbusu parks. No 2021. gada 22. maija uz sakarā ar Austrumu maģistrāles būvniecību maršruts virzienā uz Pļavniekiem tika novirzīts no G. Zemgala gatves uz Vaidavas ielu. RDSD Pasažieru komercpārvadājumu licencēšanas komisija 2023. gada 6. decembrī lēma šo kustības organizāciju 16. trolejbusa maršrutam saglabāt arī pēc Austrumu maģistrāles atklāšanas.